stanford-oval/wikipedia huggingface dataset:
קימברלי דוס ראמוס

| --- | --- |

 לידה:  15 באפריל 1992 (בת 32) קראקס, ונצואלה 
 מדינה:  ונצואלה 
 תקופת הפעילות:  מ-2000
 פרופיל ב-IMDb
 
קימברלי דוס ראמוס דה סוסה (בספרדית: Kimberly Dos Ramos de Sousa, נולדה ב-15 באפריל 1992) היא שחקנית, זמרת ודוגמנית ונצואלית. התפרסמה כאשר כיכבה בסדרת הילדים של ניקלודיאון, "גראצ'י" (אנ'). מאז, הספיקה לככב בטלנובלות "בעל להשכרה" (אנ') (2013–2014), "מילה של כבוד" (2014–2015), "מי זה מי" (2015–2016), "באה מאהבה" (אנ') (2016–2017) ו"באהבה אין חוקים" (2018–2019).
ביוגרפיה

דוס ראמוס נולדה בקראקס, ונצואלה ב-15 באפריל 1992, להורים ממוצא פורטוגזי. יש לה שני אחים גדולים, לאנס דוס ראמוס ולני דוס ראמוס, גם הם שחקנים.
דוס ראמוס החלה להתעניין במשחק כבר בגיל צעיר ובילדותה הופיעה ראמוס בתוכניות טלוויזיה שונות בוונצואלה, ובגיל ארבע היא השתתפה במבחן הבד הראשון שלה.
קריירה

בתור ילדה, דוס ראמוס הופיעה בטלנובלות "Hechizo de amor", "Más que amor, frenesí" ו"Las González", שלושתם נוצרו על ידי תאגיד התקשורת Venevisión.
בשנת 2003, היא סימנה את הופעת הבכורה שלה ב-RCTV בטלנובלה "Carmencita, la Cuaima" בתפקיד משנה של במבי.
בשנת 2005, היא לוהקה לגלם את ג'ולייטה בטלנובלה "Amor a palos". בשנת 2008, היא שיחקה את התפקיד של אאוחניה אלקוי דל קאסאל בטלנובלה "La Trepadora", המבוסס על הרומן מ-1925 באותו שם מאת רומולו גאלגוס.
בשנת 2011 כיכבה בטלנובלה "Que El Cielo Me Explique". בשנת 2011 עברה להתגורר במיאמי כדי לצלם את הסדרה "Grachi", לצד שחקנים בני גילה כגון, מאוריסיו הנאו, אנדרס מרקדו ואיסבלה קסטיז'ו. אחיה, לאנס, גם הופיע יחד איתה בסדרת הילדים, הם עברו להתגורר יחד במיאמי. קימברלי השתתפה בשתי עונותיה הראשונות של הסדרה בתפקיד הרשעית. כאשר סיימה לצלם את הסדרה, היא לא המשיכה בצילומי העונה השלישית, אלא הצטרפה לשורותיה של חברת "טלמונדו", יחד עם עליית הסדרה "El Rostro De La Venganza", שם הייתה קימברלי כחלק משחקני-המשנה בטלנובלה.
קימברלי חתמה עם טלמונדו חוזה על מנת לצלם 3 סדרות נוספות בחברה, זאת עקב הצלחתה בטלנובלה "El Rostro De La Venganza" משנת 2012. היא המשיכה את קריירת המשחק שלה בסדרה נוספת של טלמונדו, אותה צילמה בשנת 2013, "Marido En Alquiler", שם שיחקה את פטריסיה איברה פלמר.
בשנת 2014, נערך במיאמי הטקס היוקרתי של חברת "טלמונדו", "Premios Tu Mundo"', שם זכתה קימברלי בתואר "השחקנית הראשית הצעירה הטובה ביותר לשנת 2014". זאת, על תפקידה בטלנובלה "Marido En alquiler".
באוקטובר 2014, נודע כי קימברלי בדרכה לעשות את תפקידה הראשי הראשון בטלוויזיה, בהפקה חדשה של חברת טלמונדו, "מילה של כבוד", חידוש מודרני לטלנובלה ששודרה בשנת 2003 במדינות רבות וקיבלה הצלחה רבה, "תשוקת הנצים"/ "Pasion De Gavilanes". על תפקידה בטלנובלה זאת, היא הייתה מועמדת בטקס "Premios Tu Mundo" של חברת טלמונדו על שלושה תארים. לבסוף, זכתה קימברלי בטקס בתואר "Soy Sexy And I Know It".
לאחר הופעת הבכורה שלה בטלנובלה "Tierra De Reyes", המשיכה קימברלי בטלנובלה נוספת יחד עם חברת טלמונדו. לאחר שהתמודדה על תפקיד ראשי בקומדיה הרומנטית "מי זה מי". היא גילמה את דמותה של פרננדה מנריקה, בחורה צעירה, חכמה ויפה אשר רוצה לנקום במשפחת פואנטמיור העשירה, היא בטוחה כי משפחת פואנטמיור הם האחראים למותו של אביה ולהכנסת אחיה לכלא, עקב מרמה כספית בין שתי המשפחות. פרננדה משנה את זהותה ואת שמה על-מנת לנקום, ונכנסת לעבוד בתאגיד פואנטמיור בשם "איסבלה בלנקו", היא גורמת ללאונרדו פואנטמיור להתאהב בה ולהציע לה נישואין, אך הדברים מסתבכים כאשר לאונרדו מתחלף בתאונה אכזרית עם השכפול שלו פריקו, איתו היא תדע מה זו אהבה אמיתית.
בין השנים 2016–2017 היא הופיעה לצד גבריאל סוטו בטלנובלה המקסיקנית "באה מאהבה" מבית טלוויסיה ובה גילמה את הדמות של גרסיאלה פלסיוס.
משנת 2019 מגלמת את דמותה של סופיה בעונה השנייה של הטלנובלה המקסיקנית "באהבה אין חוקים". היא משחקת את אחת הדמויות הראשיות בתפקיד של עורכת דין, בעוד בעונה הראשונה היא גם השתתפה אך בתפקיד אורח.
בשנת 2021 החלה לשחק בטלנובלה המקסיקנית "la desmalada" בתפקיד איזבלה גלארדו טורבלנקה.
בשנת 2023 גילמה את דמותה של ליאנה קוראלס בטלנובלה של טלמונדו "Vuelve a mí" שם שיחקה לצד ויליאם לוי.
בשנת 2024 גילמה בתפקיד הראשי את אנג'לי דל אולמו סנדובל בטלנובלה המקסיקנית "Vivir de amor".
חיים אישיים

נכון לשנת 2024, היא רווקה והיא לומדת מנהל עסקים.
בשנת 2011, עברה להתגורר במיאמי, פלורידה.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | Hechizo de amor | מרתה "מריצה" סאנצ'ז | תפקיד משני |
| 2001 | Más que amor, frenesí | אנסטסיה לארה פחארדו | 78 פרקים |
| 2002 | Las González | פטוניה פנייה גונזלס | 2 פרקים |
| 2003–2004 | Carmencita, la Cuaima | במבי קאסרס רובאינה | תפקיד משני |
| 2005–2006 | Amor a palos | ג׳ולייטה סוריאנו לאם | תפקיד משני |
| 2008 | La Trepadora | אאוחניה אלקוי דל קאסאל | תפקיד משני |
| 2011 | Que el cielo me explique | קארן מונטרו | תפקיד משני |
| 2011–2012 | גראצ'י (אנ') | מטילדה רומן | תפקיד ראשי (עונות 2-1); 155 פרקים |
| 2012–2013 | El rostro de la venganza | קטרינה אלברדו | תפקיד ראשי; 145 פרקים |
| 2013–2014 | בעל להשכרה (אנ') | פטריסיה איבארה פאלמר | תפקיד ראשי; 127 פרקים |
| 2014–2015 | מילה של כבוד | אירינה דל ג'ונקו בלמונטה | תפקיד ראשי; 159 פרקים |
| 2015–2016 | מי זה מי | פרננדה מנריקה / איזבלה בלנקו | תפקיד ראשי; 117 פרקים |
| 2016–2017 | באה מאהבה (אנ') | גרסיאלה פלסיוס | תפקיד ראשי; 135 פרקים |
| 2018–2019 | באהבה אין חוקים | סופיה אלקוסר | תפקיד אורח (עונה 1) תפקיד ראשי (עונה 2); 82 פרקים |
| 2020 | Rubí | מריבל דה לה פואנטה | תפקיד ראשי; 26 פרקים |
| 2020 | Mira quién baila | משתתפת | תוכנית מציאות עונה 8; מודחת חמישית |
| 2021 | La desalmada | איזבלה גלארדו טורבלנקה | תפקיד ראשי; 81 פרקים |
| 2023–2024 | Vuelve a mí | ליאנה קוראלס | תפקיד ראשי; 90 פרקים |
| 2024 | לחיות מאהבה (אנ') | אנג'לי דל אולמו סנדובל | תפקיד ראשי; 130 פרקים |
גבריאלה ספניק

| --- | --- |

 לידה:  10 בדצמבר 1973 (בת 51) Ortíz, ונצואלה 
 שם לידה:  Gabriela Elena Spanic Utrera 
 מדינה:  ונצואלה 
 תקופת הפעילות:  מ-1991 
 http://www.gabyspanic.tv
 פרופיל ב-IMDb
 
גבריאלה אלנה שפניץ' אוטררה (Gabriela Elena Španić Utrera; נולדה ב-10 בדצמבר 1973) היא שחקנית וזמרת ונצואלית.
ביוגרפיה

ספניק נולדה בוונצואלה, לאב ממוצא קרואטי ואם ונצואליאנית. אביה היגר עם הוריו מקרואטיה לוונצואלה ב-1960. יש לה אחות תאומה בשם דניאלה, אח הצעיר ממנה בשנה, בשם אנטוניו ואחות צעירה יותר בשם פטריסיה.
קריירה

ספניק החלה את הקריירה שלה כאשר זכתה בתואר "הגוף הכי יפה" בתחרות מלכת היופי של ונצואלה בשנת 1992. לאחר מכן היא החלה ללמוד פסיכולוגיה באוניברסיטה למרות שתמיד התעניינה במשחק.
היא פרצה לתודעה באמצע שנות ה-90 כאשר החלה להשתתף בתפקידים ראשיים בטלנובלות. בספטמבר 2000, ביקרה ספניק בישראל והשתתפה בטקס פרסי ערוץ ויוה.
הטלבנולה אשר נתנה לה את המקפצה לעולם היא "המתחזה" אשר נמכרה ליותר מ-180 מדינות ותורגמה ליותר מ-25 שפות.
בשנת 2005 ספניק הוציאה לאור מארז בשם "גבריאלה 2005 טוטאל" אשר כלל לוח שנה שלה, DVD, דיסק בו היא שרה, וספר אוטוביוגרפי.
בשנת 2004 זכתה בוונצואלה בפרס השחקנית הוונצואליאנית הכי מוכרת בעולם.
בשנת 2005 היא זכתה בפרס אורכידאה ובפרס FAMAS על השתתפותה בטלנובלה "עמק התשוקות".
בשנת 2006 זכתה בארצות הברית בפרס הכוכבת הלטינית הכי משפיעה ופרס זה זיכה אותה בפרס Fama, גם ב- CNN en Español ו- "GM פרסים".
בשנת 2009 זכתה בתואר לשחקנית היחידה המוערכת במקסיקו אשר היא לא מקסיקנית בעיתון הנבחר TV Notas, ובאותה השנה זכתה בפסטיבל סרטים של Beverly Hills בתואר הכוכבת הלטינית של השנה.
בשנת 2011 זכתה והוכתרה בפרס הזהב במקסיקו על מפעל חייה.
בשנים 2012–2013 כיכבה בתפקיד הראשי בטלנובלה המקסיקנית "אלמה" - "La otra cara del alma" בדמותה של אלמה הרננדז.
בשנת 2021, השתתפה ספניק בתוכנית המציאות האמריקאית "La casa de los famosos" של ערוץ טלמונדו; המבוססת על התכנית "האח הגדול VIP". היא הייתה למודחת השמינית בעוד הזוכה הייתה השחקנית אליסיה מצ'אדו.
בשנת 2023 הופיעה בפרק של סדרת האנתולוגיה המקסיקנית "Amores que engañan"של ערוץ לייפטיים הלטיני.
בשנת 2024 שיחקה בטלנובלה המקסיקנית "לחיות מאהבה" (אנ') לצדם של רנה סטריקלר וקימברלי דוס ראמוס.
חייה האישיים

ב-1995 הכירה ספניק את מיגל דה לאון בטלנובלה "כמוך...אף אחד". ב-22 באוקטובר נישאו השניים, והתגרשו ב-28 בספטמבר 2003. ב-7 ביולי 2008 ילדה ספניק את בנה גבריאל דה חסוס. אביו של התינוק הוא העיתונאי הוונצואליאני ניל פרץ.
פילמוגרפיה

2024: "לחיות מאהבה" (אנ') - דמות: מוניקה ריביירו.
2023 - "La Usurpadora: The Musical" - דמות: עובדת מפעל.
2023 - "Amores que engañan" - דמות: אליסה.
2022 - " Corazón guerrero" - דמות: אליסה.
2021 - "Si nos dejan" - דמות: פדורה מונטלונגו.
2014 - "Siempre tuya Acapulco" - דמות: פרננדה מונטנגרו.
2012-2013- "אלמה" - La Otra Cara Del Alma - דמות: אלמה הרננדס.
2011 - "משולש גורלי" - Emperatriz - דמות: אמפראטריז חוראדו.
2010 - "אשת הברזל" - Soy Tu Dueña - דמות: איוונה דורנטס רנגל.
2006 - "עמק התשוקות" - Tierra de Pasiones - דמות: ולריה סן רומן.
2004 - "האסירה" - Prisionera - דמות: גוואדלופה סנטוס.
2002 - La Venganza - דמות: ולנטינה דיאז.
2001 - "הפולשת" - La Intrusa - דמות: וירחיניה/ ונסה מרטינז רולדן
1999 - "בשם האהבה" - Por Tu Amor - דמות: מריה דל סיילו מונטלבו \ אאורורה מונטלבו.
1999 - "יותר ממתחזה" - Más allá de La Usurpadora - דמות: פאולינה בראצ'ו.
1998 - "המתחזה" - La Usurpadora - דמות: פאולה בראצ'ו/ פאולינה מרטינז.
1997 - "הכל למען אהבתך" - Todo Por Tu Amor - דמות: אמרנטה ריי.
1996 - "Quirpa de 3 Mujeres" - דמות: אמיליאנה אצ'ווריה סאלאזר.
1995 - "כמוך אף אחת" - Como Tu Ninguna - דמות: ג'ילדה ברטו /ראקל סאנדובל.
1994 - "מריה סלסטה" - Maria Celeste - דמות: לינדה בראדו.
1993 - "מורנה קלרה" - Moren Clara  - דמות: סלינה הידלגו.
1992 - "החייה הפצועה" - La Loba Herida
1992 - "אובססיה מדהימה" - Divina Obsesión
1991 - "רוסאנחליקה" - Rosangélica - דמות: קלרה.
פרננדו קולונגה

| --- | --- |

 לידה:  3 במרץ 1966 (בן 59) מקסיקו סיטי, מקסיקו
 שם לידה:  Fernando Colunga Olivares 
 מדינה:  מקסיקו, ארצות הברית 
 תקופת הפעילות:  מ-1988 
 מקום לימודים:  המוסד לתיאטרון ע"ש לי סטרסברג 
 פרסים והוקרה:  Premios TVyNovelas 
 http://www.colungateam.com
 פרופיל ב-IMDb
 
פרננדו קולונגה אוליברס (בספרדית: Fernando Colunga Olivares; נולד ב-3 במרץ 1966) הוא שחקן טלנובלות מקסיקני.
ביוגרפיה

פרננדו קולונגה נולד במקסיקו סיטי, מקסיקו, לפרננדו ומרגריטה קולונגה. את תחילת דרכו, עשה קולונגה בלימודי הנדסה אזרחית באוניברסיטת מקסיקו, אך לאחר עצה מחבר, פרננדו החל ללמוד משחק.
את צעדיו הראשונים בעולם הטלנובלות עשה בתפקידים משניים. בשנת 1996, שיחק קולונגה בתפקיד ראשי בטלנובלה "מריה מריה". הטלנובלה נהפכה לפופולרית, והעלתה את מעמדותו של קולונגה בעולם המשחק.
בשנת 2010 קולונגה כיכב בטלנובלה "אשת הברזל", לצד לוסרו וגבריאלה ספניק. הוא זכה בפרס השחקן הטוב ביותר לאותה שנה.
בשנת 2015 כיכב בתפקיד הראשי בסרט הקומדיה האמריקאי-דומיניקני "Ladrones" בדמוותו של אלחנדרו טולדו. באותה שנה גילם את אלאדיו גומז לונה בטלנובלה "תשוקה וכוח".
בשנים 2023–2024 שיחק בתפקיד ראשי בטלנובלה "El maleficio" בתור אנריקה דה מרטינו, לצדם של מרלן פבלה ומארק תאצ'ר.
בשנת 2024 כיכב לצדה של אנה ברנדה קונטררס בטלנובלה "הרוזן" (אנ') מבית רשת טלמונדו האמריקאית.
סדרות טלוויזיה

1992 - "מריה מרצדס" - Maria mercedes - דמות: צ'יצו.
1994 - "מרימר" - Marimar - דמות: אדריאן רוסלס.
1995-1996 - "מריה מריה" - Maria la del Barrio - דמות: לואיס פרננדודה לה וגה.
1997 - "אזמרלדה" - Esmeralda - דמות: חוסה ארמנדו פניראל.
1998 - "המתחזה" - La Usurpadora - דמות: קרלוס דניאל ברצ'ו.
1999 - "לעולם לא אשכחך" - Nunca te Olvidare - דמות: לואיס גוסטבו.
2000-2001 - "חבקי אותי חזק" - Abrazame muy Fuerte - דמות: קרלוס מנואל ריברו.
2002 - "Navidad sin fin" - דמות: פדרו מונטז'.
2003 - "אהבת אמת" - Amor Real - דמות: מנואל פואנטס גרה.
2005 - "הזר" - Alborada - דמות: לואיס מנריקה.
2007-2008 - "תשוקות" - Pasión - דמות: ריקרדו דה סלמנקה / ריקרדו לופז דה קרבחל.
2008-2009 - "מחר ולתמיד" - Mañana Es Para Siempre - דמות: אדוארדו חוארס קרוס / פרנקו סנטורו.
2010 - "אשת הברזל" - Soy Tu Dueña - דמות: חוסה מיגל מונטסינוס.
2013–2012 - Porque El Amor Manda - דמות: חסוס גרסיה.
2015–2016 - תשוקה וכוח - דמות: אלאדיו גומז לונה.
2022 - הסוד של משפחת גרקו - דמות: אכילס גרקו.
2023–2024 - El maleficio - דמות: אנריקה דה מרטינו.
2024 - הרוזן (אנ') - אלחנדרו גאייטן / הרוזן חואקין ממונטנגרו
סרטי קולנוע

1995 - "עבדים של התשוקה"
1996 - "נשק אותי בפה"
1999 - "המתחזה הסרט"
2007 - "גנב שגונב מגנב"
2008 - "השיגעון"
2015 - "דני קולינס"
2015 - "גנבים" (סרט המשך ל"גנב שגונב מגנב").
מיכל עוזיהו

מיכל עוזיהו פלג (נולדה ב-4 ביולי 1977), היא ראש המועצה האזורית אשכול.
ביוגרפיה > ראשית חייה

מיכל עוזיהו נולדה ב-1977, במושב אוגדה בחבל ימית שבצפון סיני, ללאה, אשת חינוך, ולאמנון עוזיהו, חקלאי. למיכל יש שני אחים ואחות הצעירה ממנה. משפחת עוזיהו (לבית נקיבלי), כמו משפחת זינאתי, היא נצר לקהילת יהודי פקיעין, שמימי בית המקדש השני לא גלו ולא ירדו מארץ ישראל. בשנת 1982 במסגרת הסכם השלום בין ישראל למצרים משפחת עוזיהו פונתה מסיני והייתה ממקימי מושב עין הבשור שבמועצה האזורית אשכול. לאחר סיום לימודיה ושירותה בצה"ל כמ"כית בנים בחטיבת הנח"ל, בשנים 1999–2005 למדה וסיימה את לימודיה לתואר בוגר במחלקה לניהול מלונאות ותיירות באוניברסיטת בן-גוריון בנגב. בנוסף, השלימה לימודי מנהל עסקים לתואר מוסמך באוניברסיטת בן-גוריון בנגב.
ביוגרפיה > פעילות ציבורית

תוך כדי לימודיה, בשנים 2003–2005, הקימה וניהלה את המערך התיירותי הראשון בנגב המערבי, בשיתוף פעולה בין מספר מועצות אזוריות (אשכול, שער הנגב, מרחבים וחוף אשקלון). בשנים 2005–2011 הייתה בתפקיד מנהלת פיתוח התיירות בנגב, ברשות לפיתוח הנגב. מ-2011 ועד 2015 הייתה השליחה הישראלית והמקשרת בפדרציה היהודית של מדינת קולורדו, ארצות הברית (Jewish Federation of Colorado) מטעם הסוכנות היהודית. לאחר שחזרה מהשליחות בארצות הברית, מילאה בשנים 2015–2023 מספר תפקידים ציבוריים במועצה האזורית אשכול. במועצה היא הקימה את המרכז הקהילתי ואת מערך גיוס הכספים מחוץ לארץ ובנוסף מלאה תפקיד בחברה למתנ"סים. בחודש מאי 2023, לאחר שהעמידה עצמה לבחירות לראשות המועצה האזורית אשכול, התפטרה מעבודתה במועצה ועבדה בארגון הפילנתרופי היהודי JNF USA.
ביוגרפיה > הבחירות לרשות המועצה האזורית אשכול בצל מלחמת חרבות ברזל

עוזיהו הגישה ב-2 באפריל 2023 את מועמדותה לראשות המועצה האזורית אשכול לקראת הבחירות לרשויות המקומיות, לצד שלושה מועמדים נוספים: ראש המועצה המכהן גדי ירקוני, תמר קדם סימן טוב (שנרצחה בטבח ניר עוז) ודודי אלון. הבחירות נועדו להיערך ב-31 באוקטובר 2023, אך בשל פרוץ מלחמת חרבות ברזל נדחו הבחירות פעמיים והתקיימו לבסוף ב-27 בפברואר 2024, אך ברשויות בעוטף עזה ובגבול הצפון, שתושביהן פונו מבתיהם בעקבות המלחמה, נדחו הבחירות ל-19 בנובמבר 2024.
לקראת הבחירות לרשויות המקומיות בעוטף עזה ב-19 בנובמבר 2024, קבע שר הפנים שעל המועמדים להגיש בשנית טפסי מועמדות. ב-9 באוקטובר 2024, יום לפני המועד הסופי, עוזיהו הגישה בשנית את טפסי המועמדות לראשות המועצה האזורית אשכול. במועד הסופי להגשת המועמדויות, התברר כי היא המועמדת היחידה שהגישה את טפסי המועמדות בשנית. כתוצאה מכך, לא התקיימו בחירות לראשות המועצה האזורית אשכול וב-19 בנובמבר 2024 הכריז משרד הפנים על מיכל עוזיהו-פלג כראש המועצה האזורית אשכול הבאה.
עוזיהו-פלג היא האישה השנייה בתפקיד זה, לאחר 71 שנה מאז תום כהונתה של הדסה ברגמן תירוש ב-1953, והנציגה הראשונה של מגזר המושבים בראשות המועצה.
חיים אישיים

בשנת 2003 נישאה לד"ר אמיר פלג, בן קיבוץ גבולות, היסטוריון של תקופת השואה ומדינת ישראל, הוא ההיסטוריון הראשי בישראל של "ועידת התביעות" כנגד הגרמנים וחבר במועצת יד ושם. לזוג שלושה ילדים והם מתגוררים בהרחבה של מושב עין הבשור.
הערות שוליים

↑  מיכל פלג עוזיהו – ראשת המועצה האזורית אשכול, באתר משרד הפנים
↑  מתן צורי, קורין אלבז-אלוש, הבחירות בעוטף: מיכל עוזיהו, היחידה שהתמודדה באשכול, הוכרזה כמנצחת, באתר ynet, 19 בנובמבר 2024
1 2 3  מתן צורי, במוקד המדמם של טבח 7.10 לא יתקיימו בחירות: הוכרזה ראש מועצה חדשה, באתר ynet, 13 באוקטובר 2024
1 2 3  מיכל פלג עוזיהו, באתר gen.rlzm.co.il
↑  משפחת נקיבלי, באתר מורשת הגליל העליון, פקיעין
↑  קורות חיים של מיכל עוזיהו (באנגלית)
↑  Michal Uziyahu, Education, linkedin.com
↑  מתן צורי, לראשונה: 4 נשים יתמודדו בבחירות לרשויות המקומיות בעוטף עזה, באתר ynet, 6 ביולי 2023
↑  Michal Uziyahu, Experience, linkedin.com
↑  מיכל עוזיהו, Experience, linkedin.com
↑  אלדה נתנאל, מיכל עוזיהו היא ראשת המועצה הבאה של המועצה האזורית אשכול, באתר יישובניק נט, ‏10 באוקטובר 2024
↑  אודות ארגון הפילנטופים היהודיים הבינלאומי JNF
↑  Facebook, www.facebook.com
↑   שלבי החקיקה של חוק לדחיית הבחירות הכלליות לרשויות המקומיות, התשפ"ד-2023, במאגר החקיקה הלאומי באתר הכנסת
↑  סתיו ליבנה, ‏הבחירות לרשויות המקומיות נדחו ל-27 לפברואר. כך זה יעבוד, באתר גלובס, 28 בדצמבר 2023
↑  Instagram, www.instagram.com
↑  הסיפור של יגאל ודינה פלג: דור העתיד, באתר הסיפור של יגאל ודינה פלג
חוליה קאלבו

| --- | --- |

 לידה:  2 במרץ 1961 (בת 64) בואנוס איירס, ארגנטינה
 מדינה:  ארגנטינה ארגנטינה
 תקופת הפעילות:  מ-1970
 עיסוק:  שחקנית, זמרת, מנהלת תיאטרון, מורה למשחק
 פרופיל ב-IMDb
 
חוליה קאלבו (בספרדית: Julia Calvo; נולדה ב-2 במרץ 1961) היא שחקנית וזמרת ארגנטינאית, מורה למשחק ומנהלת תיאטרון.
ביוגרפיה

היא למדה במגמת תיאטרון בבית הספר הלאומי לאמנות דרמטית בבואנוס איירס עד שנת 1985, השנה שבה סיימה כשחקנית ואחר כך כמנהלת תיאטרון, היא נכנסה לעולם הקולנוע בשנות ה-70 אבל היא קיבלה תפקידים קטנים היא החלה את הקריירה שלה בשנת 1970 בסרט Los mochileros.
קריירה בטלוויזיה

בשנת 2000 היא השתתפה בתוכנית הטלוויזיה האמריקאית ההומוריסטית בה היא מגלמת את דומתה של סטלה.
בשנת 2002 שיחקה בסדרה הארגנטינאית "מרכז 099" בה היא מגלמת את דמותה של כרמלה.
בשנת 2003 שיחקה בטלנובלה Soy Gittano בתפקיד קונפסיון.
בשנת 2004 שיחקה בטלנובלה Padre Corje וגילמה את דומתה של מסינה קורטזה דה טומיני.
בשנת 2005 שיחקה בטלנובלה Una familia especial בה היא מגלמת את דמותה של אלנה. שיחקה בטלנובלה Mojeres Asesinas בה היא מגלמת את דמותה של סילביה. שיחקה בטלנובלה של כריס מורנה "פלוריסיינטה" בה היא מגלמת את מרתה.
בשנת 2006 המשיכה לעבוד עם כריס מורנה ושיחקה בטלנובלה "אלמה פיראטה" בה היא מגלמת את דמותה של קרלוטה צ'רלי.
בשנים 2007–2009 שיחקה בטלנובלה המצליחה של כריס מורנה "כמעט מלאכים" בה היא גילמה את חוסטינה מררדה גרסיה\פליסיטס גרסיה לאורך שלוש העונות הראשונות. לצד אמיליה אטיאס וניקולס ואקס ב-2010 חזרה לפרק האחרון של הסדרה.
בשנת 2009 שיחקה בטלנובלה Revelaciones בה היא מגלמת את דמותה של ויולטה. בשנת 2010 חזרה לפרק הסיום של הסדרה "כמעט מלאכים". באותה שנה שיחקה בטלנובלה Alguien que me quiera בה היא מגלמת את דמותה של ריטה.
בשנת 2011 שיחקה בטלנובלה Cuando vos me sonrisa וגילמה את דמותה של רוברטה ריוס.
בשנת 2012 שיחקה בטלנובלה La doena בה היא מגלמת את דמותה של קורה. בשנת 2013 שיחקה בסדרה Historia clínica בה היא מגלמת את פלורה. באותה שנה שיחקה בסדרה הארגנטינאית Combatientes וגילמה את דמותה של אווה ריברו ושיחקה בטלנובלה הארגנטינאית Qitapenas בתפקיד מריכמן באותה שנה שיחקה בטלנובלה "סימנים" בה היא מגלמת את תרזה.
בשנת 2014 שיחקה תפקיד אורח בטלנובלה Junior Express בה היא מגלמת את דמותה של אינס.
בשנת 2016 שיחקה בטלנובלה La Leona בה היא מגלמת את דמותה של בטי.
בשנת 2017 שיחקה בטלנובלה "אגרוף בלב" וגילמה את דמותה של מרת'ה.
בשנת 2019 היא גילמה את הדמות של סרפינה בטלנובלה "ארץ אהובה" (אנ').
בשנת 2024 החלה לשחק בסדרה של כריס מורנה, "מרגריטה" (אנ'), בשירות הסטרימינג "Max", סדרה זו מהווה ספין אוף לטלנובלה המצליחה "פלוריסיינטה".
פילמוגרפיה

| שנה | סדרה | תפקיד | הערות |
| --- | --- | --- | --- |
| 2000 | הטלוויזיה האמריקאית | סטלה | משתתפת |
| 2002 | מרכז 099 | כרמלה | משנית |
| 2003 | אני צועני | קונפסיון | משנית |
| 2004 | אבא אמיץ | מסינה קורטזה דה טומיני | ראשית |
| 2005 | משפחה מיוחדת | אלנה | משנית |
| 2005 | נשים רוצחות | סלביה |  |
| 2005 | פלורסיינטה | מרתה | ראשית |
| 2006 | אלמה פיראטה | קרלוטה | ראשית |
| 2010-2007 | כמעט מלאכים | חוסטינה מררדה גרסיה\פליסטיס גרסיה\אלמה וורג | דמות ראשית; עונות 3-1  דמות אורחת; עונה 4  |
| 2009 | התגלות | ויולטה | ראשית |
| 2010 | מישהו שאוהב אותי | ריטה | ראשית |
| 2011 | Cuando me sonreís | רוברטה ריוס | תפקיד ראשי; 100 פרקים |
| 2012 | הבעלים | קורה | משנית |
| 2013 | Historia clínica | פלורה | משתתפת |
| 2013 | לוחמים | אנה ריברו | משנית |
| 2013 | Qitapenas | מריכמן |  |
| 2013 | סימנים | תרזה | משנית |
| 2014 | ג'וניור אקספרס | אינס | אורחת |
| 2016 | הלביאה | בטי פרדו | משנית |
| 2017 | אגרוף בלב | מרתה | משנית |
| 2019 | ארגנטינה, ארץ של אהבה ונקמה | סרפינה | משנית |
| 2024–הווה | מרגריטה (אנ') | אדה | ראשי |
בסרטים

| שנה | סרט | תפקיד | הערות |
| --- | --- | --- | --- |
| 1970 | Los mochileros |  |  |
| 1974 | Que viva el amor |  |  |
| 1986 | Policías locos sueltos | אלנה |  |
| 1990 | Amores secretos |  |  |
| 1990 | Caballos salvajes |  |  |
| 1995 | Carlos Monzón, el segundo juicio |  |  |
| 1996 | Evita |  |  |
| 2003 | 1999 |  |  |
| 2006 | Ciudad en celo | חואנה | משנית |
תיאטרון

| שנה | מחזה |
| --- | --- |
: Casi no te conozco, Buenos Aires
1997-1998: La tempestad
: Gris de ausencia
: Emma Bovary
: Chicas católicas
2005: La zapatera prodigiosa
2007-2009: Casi ángeles en el Gran Rex
2009: Piaf
2009: La gaviota
2012: Las brujas de Salem
2014: Mujeres tenían que ser
מנהלת תיאטרון

| שנה | מחזה |
| --- | --- |
2000-2001: Hasta que la muerte nos separe
2002: El enfermo imaginario
: El Avaro con v corta
: Lluvia
רוקאס סטנולביצ'יוס

רוקאס סטנולביצ'יוס (בליטאית: Rokas Stanulevičius; נולד ב-2 באוקטובר 1994) הוא כדורגלן ליטאי המשחק בקורק סיטי. הקשר שיחק בישראל בעירוני קריית שמונה ובהפועל נצרת עילית.
קריירה

סטנולביצ'יוס התחיל את הקריירה שלו באקרנאס. ב-5 באפריל 2011 הוא ערך את הופעת הבכורה שלו בקבוצה בתיקו 1–1 נגד סקונטו ריגה במסגרת הגביע הבלטי. כעבור שנה ערך את הופעת הבכורה שלו בליגה בתיקו 1–1 נגד באנגה. בעונת 2014 הפך סטנולביצ'יוס לשחקן הרכב ראשון. הוא סיים את העונה עם 30 הופעות ו-2 שערים, אך בתום העונה הקבוצה התפרקה וסטנולביצ'יוס קיבל בחזרה את כרטיס השחקן שלו. בפברואר 2015 חתם בטרקאי.
ב-3 בינואר 2016 חתם בעירוני קריית שמונה מליגת העל. התכנון המקורי של ראשי המועדון היה להחתים את השחקן ולהשאילו, אך בסופו של דבר הוחלט כי סטנולביצ'יוס יישאר במועדון.
בקיץ 2016 הושאל להפועל נצרת עילית מהליגה הלאומית. ב-29 ביוני 2017 חתם במכבי הרצליה.
אחרי כשנה וחצי כשחקן חופשי, ב-29 באפריל 2019 חתם בפוניבז'. ב-15 בפברואר חתם בדז'יוגאס טלז.
ביולי 2023 חתם בקורק סיטי מליגת העל האירית.
ב-9 באוקטובר 2015 ערך סטנולביצ'יוס את הופעת הבכורה שלו בנבחרת ליטא הצעירה בהפסד 0–3 לאירלנד.
הערות שוליים

↑  שלמה וייס‏, עירוני קרית שמונה: רוקאס סטנולביצ'יוס חתם לשלוש שנים וחצי, באתר וואלה, 3 בינואר 2016
ארמן טראורה

ארמן טראורה (בצרפתית: Armand Traoré; נולד ב-8 באוקטובר 1989) הוא כדורגלן עבר סנגלי-צרפתי ששיחק בעמדת המגן השמאלי.
קריירת מועדונים

לאחר שעבר במחלקות הנוער של ראסינג פריז ומונקו ב-1 באוגוסט 2005 עבר לארסנל והצטרף לקבוצת המילואים של המועדון. ביולי 2006 הוא ערך את הופעת הבכורה שלו בקבוצה הראשונה במשחק ידידות נגד אייאקס אמסטרדם. באוגוסט 2006 הוא חתם על חוזה מקצועי במועדון. ב-24 באוקטובר 2006 הוא ערך את הופעת הבכורה הרשמית הראשונה שלו בסיבוב השלישי של גביע הפוטבול ליג נגד וסט ברומיץ' אלביון. בעונתו הראשונה הוא שיחק 6 משחקים בגביע הליגה, אחד במסגרת גביע ה-FA אך הוא לא רשם דקות משחק בליגה. ב-5 באפריל 2008 הוא ערך את הופעת הבכורה שלו בליגה נגד ליברפול. ב-4 באוגוסט 2008 הוא חתם על חוזה ארוך טווח בארסנל.
ב-21 באוגוסט 2008 טראורה הושאל לפורטסמות' על מנת לצבור דקות משחק. הוא ערך את הופעת הבכורה שלו בליגה נגד מנצ'סטר יונייטד. טראורה זכה לדקות משחק רבות בפורטסמות', אך באמצע העונה ניקו קראנצ'ר חזר מפציעה וטראורה קיבל פחות דקות. ב-18 במאי 2009 הבקיע את שער הבכורה שלו בליגה בניצחון 1-3 נגד סנדרלנד.
לקראת תחילת עונת 2009/2010 הוא חזר לארסנל. בעקבות פציעתם של גאל קלישי וקירן גיבס טראורה קיבל את ההזדמנות בהרכב, אך נפצע בניצחון 0-3 נגד אסטון וילה והחמיץ כמה משחקים.
ב-31 באוגוסט 2010 טראורה הושאל ליובנטוס עד לסיום העונה. בתחילת העונה נפצע ל-3 חודשים, משום כך הוא ערך את הופעת הבכורה שלו רק ב-13 בנובמבר 2010 בתיקו 1-1 נגד רומא. ב-1 בדצמבר הוא ערך את הופעת הבכורה שלו בהרכב הפותח. טראורה כמעט ולא זכה לדקות משחק והוא ערך בסך הכל 10 הופעות במדי "הגברת הזקנה". בסיום העונה חזר לארסנל.
ב-30 באוגוסט 2011, טראורה חתם בקווינס פארק ריינג'רס ל-3 שנים. ב-12 בספטמבר 2011 טראורה ערך את הופעת הבכורה שלו בק.פ.ר. בתיקו 0-0 נגד ניוקאסל יונייטד. ב-17 בספטמבר 2011, טראורה בישל 2 שערים בניצחון 0-3 נגד וולברהמפטון ונדררס. טראורה לא פתח את עונת 2015/2016 עקב פציעה.
לקראת עונת 2016/2017 הצטרף לנוטינגהאם פורסט, בחוזה לשלוש עונות.
ב-2 בפברואר 2018 הושאל לקארדיף סיטי.
ב-20 ביולי 2018 טראורה חתם בריזספור מליגת העל הטורקית לשנתיים עם אופציה לשנה נוספת.
ב-6 בנובמבר 2019 חזר טראורה לקארדיף סיטי. כעבור חודשיים, שוחרר מהמועדון, כאשר לא רשם ולו דקת משחק אחת.
בספטמבר 2020 הודיע על פרישה ממשחק פעיל.
קריירה בינלאומית

בצעירותו, טראורה שיחק בנבחרות הצעירות של צרפת. ביוני 2011 הוא החליט לייצג את סנגל. ב-10 באוגוסט 2011 הוא ערך את הופעת הבכורה שלו בנבחרת בהפסד 2-0 נגד מרוקו במשחק ידידות.
קנדלה וטראנו

| --- | --- |

 לידה:  9 באוגוסט 1991 (בת 33) לומאס דה סמורה, ארגנטינה 
 שם לידה:  מריה קנדלה וטראנו וגה
 מדינה:  ארגנטינה 
 תקופת הפעילות:  מ-1999
 עיסוק:  שחקנית, זמרת ודוגמנית
 בן זוג:  אנדרס גיל (2016-הווה) גסטון סופריטי (2013-2014) אגוסטין סיירה (2008-2010)
 פרופיל ב-IMDb
 
מריה קנדלה וטראנו וגה (בספרדית: María Candela Vetrano Vega, נולדה ב-9 באוגוסט 1991) היא שחקנית, זמרת ודוגמנית ארגנטינאית. וטראנו מוכרת בעיקר ממשחקה בטלנובלות של כריס מורנה: "פינת אור", "פלוריסיינטה", "קטנטנות" ו"כמעט מלאכים".
ביוגרפיה וחיים אישיים

קנדלה וטראנו נולדה ב-9 באוגוסט 1991 בלומאס דה סאמורה שבפרובינציית בואנוס איירס בארגנטינה כבת בכורה להקטור וטראנו ומריה וירחיניה וגה, ולה שתי אחיות קטנות.